
Poznámky individuálnej účtovnej závierky
Zostavenej k 31. decembru 2022
(údaje v tabuľkách sú uvedené v celých eurách, ak nie je uvedené inak)

Poznámka:

V poznámkach sa uvádzajú informácie ustanovené opatrením o obsahu poznámok k individuálnej účtovnej závierke, pre ktoré má účtovná jednotka obsahovú náplň. Všetky údaje a informácie uvedené v týchto poznámkach vychádzajú z účtovníctva a nadväzujú na individuálne účtovné výkazy. Hodnotové údaje sú uvedené v eurocentoch alebo celých eurách (pokiaľ nie je uvedené inak). 


VŠEOBECNÉ INFORMÁCIE

Základné údaje o spoločnosti

	Obchodné meno a sídlo 

	Borealis L.A.T Slovakia s.r.o., Pri železničnej stanici, 
946 31 Chotín

	Hospodárska činnosť
	· kúpa tovaru za účelom jeho predaja iným prevádzkovateľom živnosti (veľkoobchod) kúpa tovaru za účelom jeho predaja konečnému spotrebiteľovi (maloobchod)
· sprostredkovateľská činnosť v oblasti obchodu, výroby a služieb v rozsahu voľnej živnosti
· obchodovanie, manipulácia a skladovanie ochranných prostriedkov pre poľnohospodárstvo, vrátane umelých hnojív, technickej močoviny, melamínu, pesticídov, nevýbušných chemikálií a krmivových zmesí s výnimkou žieravín, jedov a zvlášť nebezpečných jedov
· preklad a skladovanie tovarov
· manipulácia, balenie, váženie a vzorkovanie tovarov
· poskytovanie služieb pre poľnohospodársku rastlinnú výrobu
· prenájom spotrebného, priemyselného tovaru a technologických zariadení
· prenájom nehnuteľností, bytových a nebytových priestorov bez poskytovania iných než základných služieb spojených s prenájmom



Schválenie účtovnej závierky za rok 2021

Účtovná závierka spoločnosti za predchádzajúce účtovné obdobie končiace k 31.12.2021 nebola do dnešného dňa schválená valným zhromaždením spoločnosti.


Právny dôvod zostavenia účtovnej závierky

Táto účtovná závierka je riadna individuálna účtovná závierka za Borealis L.A.T Slovakia s.r.o. Bola zostavená za účtovné obdobie od 1. januára do 31. decembra 2022 podľa slovenských právnych predpisov, a to zákona o účtovníctve a postupov účtovania pre podnikateľov. 


Konsolidovaná účtovná závierka

Účtovná závierka spoločnosti sa nezahŕňa do žiadnej konsolidovanej účtovnej závierky.

Zamestnanci
 

	Názov položky
	Bežné účtovné obdobie
	Bezprostredne predchádzajúce účtovné obdobie

	Priemerný prepočítaný počet zamestnancov
	8
	9

	Stav zamestnancov ku dňu, ku ktorému sa zostavuje účtovná závierka, z toho:
	7
	9

	     počet vedúcich zamestnancov
	1
	1



Vedúcim zamestnancom je generálny riaditeľ, ktorý je zároveň konateľom – Ing. Otto Jonnek.









INFORMÁCIE O ORGÁNOCH SPOLOčNOSTI


	[bookmark: OLE_LINK1]Orgán
	Funkcia
	Meno

	a
	b
	C

	Štatutárny orgán
	Konateľ
	Ing. Otto Jonnek (do 24.1.2023)

	Štatutárny orgán
	Konateľ
	Renáta Tóth (od 25.1.2023)



[bookmark: _Ref150575427]
POUŽITÉ ÚČTOVNÉ ZÁSADY A ÚČTOVNÉ METÓDY

1. Spoločnosť uplatňuje účtovné princípy a postupy účtovania v súlade so zákonom o účtovníctve a s postupmi účtovania pre podnikateľov, ktoré platia v Slovenskej republike. Účtovníctvo sa vedie v peňažných jednotkách slovenskej meny, t. j. v eurách.


2. Účtovná závierka za rok 2022 bola spracovaná za predpokladu nepretržitého pokračovania činnosti. 
V súvislosti s vojnovým konfliktom na Ukrajine vedenie Spoločnosti urobilo analýzu možných účinkov a následkov na Spoločnosť a dospelo k názoru, že v súčasnosti nemajú významné nepriaznivé dopady na Spoločnosť (okrem rastúcich cien vstupov, najmä pohonných hmôt, energií, materiálov, tovarov a služieb, ktoré sú bližšie analzované v časti VI poznámok). Vedenie Spoločnosti nepredpokladá významné ohrozenie predpokladu nepretržitého pokračovania v činnosti v blízkej budúcnosti (t.j. počas nasledujúcich 12 mesiacov od dátumu zostavenia UZ).

3. Účtovníctvo sa vedie na základe dodržania časovej a vecnej súvislosti nákladov a výnosov. Za základ sa berú všetky náklady a výnosy, ktoré sa vzťahujú na účtovné obdobie bez ohľadu na dátum ich platenia. 

4. Pri oceňovaní majetku a záväzkov sa uplatňuje zásada opatrnosti, t. j. berú sa za základ všetky riziká, straty a zníženia hodnoty, ktoré sa týkajú majetku a záväzkov a ktoré sú známe ku dňu, ku ktorému sa zostavuje účtovná závierka.

5. Moment zaúčtovania výnosov – výnosy sa účtujú pri splnení dodacích podmienok, nakoľko v tomto okamihu prechádzajú na odberateľa významné riziká a vlastnícke práva.

6. Dlhodobé a krátkodobé pohľadávky, záväzky, úvery a pôžičky – pohľadávky a záväzky sa v súvahe vykazujú ako dlhodobé alebo krátkodobé podľa zostatkovej doby splatnosti ku dňu, ku ktorému sa zostavuje účtovná závierka. Časť dlhodobej pohľadávky a časť dlhodobého záväzku, ktorých splatnosť nie je dlhšia ako jeden rok odo dňa, ku ktorému sa zostavuje účtovná závierka, sa vykazujú v súvahe ako krátkodobá pohľadávka alebo krátkodobý záväzok.

7. Použitie odhadov – zostavenie účtovnej závierky si vyžaduje, aby vedenie spoločnosti vypracovalo odhady a predpoklady, ktoré majú vplyv na vykazované sumy aktív a pasív, uvedenie možných budúcich aktív a pasív k dátumu, ku ktorému sa zostavuje účtovná závierka, ako aj na vykazovanú výšku výnosov a nákladov počas roka. Skutočné výsledky sa môžu od takýchto odhadov líšiť.

8. Vykázané dane – slovenské daňové právo je relatívne mladé s nedostatkom existujúcich precedensov a podlieha neustálym novelizáciám. Nakoľko existujú rôzne interpretácie daňových zákonov a predpisov pri uplatňovaní v rôznych typoch transakcií, sumy vykázané v účtovnej závierke sa môžu neskôr zmeniť podľa konečného stanoviska daňových úradov.


1. [bookmark: _Ref150575436]Spôsob ocenenia jednotlivých zložiek majetku a záväzkov – prvé ocenenie

Pri obstaraní majetku sa uplatňuje princíp obstarávacích cien. Ocenenie jednotlivých položiek majetku a záväzkov je takéto:

a) Pohľadávky:
· pri ich vzniku alebo bezodplatnom nadobudnutí – menovitou hodnotou,
· pri odplatnom nadobudnutí (postúpení) alebo nadobudnutí vkladom do základného imania – obstarávacou cenou.

Pri neúročených dlhodobých pohľadávkach a dlhodobých pôžičkách sa uvádza opravná položka v stĺpci korekcia, čím sa upravuje hodnota tejto pohľadávky a pôžičky na jej súčasnú hodnotu, napríklad metódou efektívnej úrokovej miery. 

b) Časové rozlíšenie na strane aktív súvahy – očakávanou menovitou hodnotou.

c) Záväzky:
· pri ich vzniku – menovitou hodnotou,
· pri prevzatí – obstarávacou cenou.

d) Rezervy – v očakávanej výške záväzku alebo poistnomatematickými metódami.


e) Časové rozlíšenie na strane pasív súvahy – očakávanou menovitou hodnotou.

f) Daň z príjmov splatná – podľa slovenského zákona o dani z príjmov sa splatné dane z príjmov určujú z účtovného zisku pred zdanením pri sadzbe 21 % po úpravách o niektoré položky na daňové účely.

g) Daň z príjmov odložená – účtuje sa pri dočasných rozdieloch medzi účtovnou hodnotou majetku a záväzkov vykázanou v súvahe a ich daňovou základňou, pri možnosti umorovať daňovú stratu v budúcnosti a pri možnosti previesť nevyužité daňové odpočty do budúcich období. Pri určení výšky odloženej dane z príjmov sa použila sadzba dane z príjmov platná v nasledujúcom účtovnom období, t. j. 21 %.
[bookmark: _Ref150575465]
2. Spôsob ocenenia jednotlivých zložiek majetku a záväzkov – nasledujúce ocenenie

a) [bookmark: _Ref150575467]Predpokladané riziká, straty a zníženia hodnoty, ktoré sa týkajú majetku a záväzkov, sa vyjadrujú prostredníctvom rezerv, opravných položiek a odpisov. 

· Rezervy – účtujú sa v očakávanej výške záväzku. Spoločnosť vytvára rezervu na nevyčerpanú dovolenku zamestnancov za bežné účtovné obdobie, na nevyplatené bonusy zamestnancov za bežné účtovné obdobie a na limitovanú previerku účtovnej závierky za bežné účtovné obdobie. Ku dňu, ku ktorému sa zostavuje účtovná závierka, sa posudzuje ich výška a odôvodnenosť. 

· Plán odpisov 

Dlhodobý hmotný a nehmotný majetok sa odpisuje podľa plánu odpisov, ktorý bol stanovený vzhľadom na odhad reálnej ekonomickej životnosti. Majetok sa odpisuje počas predpokladanej doby používania zodpovedajúcej spotrebe budúcich ekonomických úžitkov z majetku. Účtovné odpisy sú rovnomerné. Majetok sa začína odpisovať v mesiaci jeho nadobudnutia.

Priemerné životnosti podľa plánu odpisov sú:

	Druh majetku
	Životnosť
	Ročná sadzba odpisov

	Budovy a stavby
	40 / 20 rokov
	2,5 / 5 %

	Stroje a zariadenia
	6 rokov
	16,7 %

	Dopravné prostriedky
	4 roky
	25 %

	Softvér
	4 roky
	25 %



Daňové odpisy sa uplatňujú podľa sadzieb uvedených v zákone o daniach z príjmov platných pre rovnomerné odpisovanie.


Prepočet údajov v cudzích menách na slovenskú menu

Majetok a záväzky vyjadrené v cudzej mene sa prepočítavajú na eurá referenčným výmenným kurzom určeným a vyhláseným Európskou centrálnou bankou (ECB) alebo Národnou bankou Slovenska (NBS) v deň predchádzajúci dňu uskutočnenia účtovného prípadu a v deň, ku ktorému sa zostavuje účtovná závierka. Prijaté a poskytnuté preddavky v cudzej mene sa ku dňu, ku ktorému sa zostavuje účtovná závierka, neprepočítavajú. Pri kúpe a predaji cudzej meny za menu euro a pri prevode peňažných prostriedkov z účtu zriadeného v cudzej mene na účet zriadený v eurách a z účtu zriadeného v eurách na účet zriadený v cudzej mene sa použil kurz, za ktorý boli tieto hodnoty nakúpené alebo predané. Ak sa predaj alebo kúpa cudzej meny uskutoční za iný kurz ako ponúka komerčná banka v kurzovom lístku, použije sa kurz, ktorý komerčná banka v deň vysporiadania obchodu ponúka v kurzovom lístku. Ak sa kúpa alebo predaj neuskutočňuje s komerčnou bankou, použije sa referenčný výmenný kurz určený a vyhlásený ECB alebo NBS v deň predchádzajúci dňu vysporiadania obchodu.










INFORMáCIE, KTORé VYSVETĽUJú A DOPĹňAJú SúVAHU A VýKAZ ZISKOV A STRáT


Podľa požiadaviek Opatrenia Ministerstva financií Slovenskej republiky z 3. decembra 2014 č. MF/23378/2014-74, nemá účtovná jednotka pre túto časť vecnú náplň.

INÉ AKTÍVA A INÉ PASÍVA

[bookmark: T_related_parties_2]
Spoločnosť má na svojich skladoch v areáli v Chotíne k 31.12.2022 priemyselné hnojivá, ktoré nie sú v jej vlastníctve, ale sú majetkom materskej spoločnosti Borealis L.A.T GmbH. Stav takto skladovaných hnojív k 31.12.2022 zobrazuje nasledovná tabuľka:

SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, A DO DŇA ZOSTAVENIA ÚČTOVNEJ ZÁVIERKY

Po získaní väčšinového podielu v skupine Borealis skupinou OMV Group pred troma rokmi, došlo k rozhodnutiu vedenia OMV Group rozdeliť skupinu Borealis na časť NITRO, ktorá zahŕňa odvetvia priemyselných hnojív, technických dusíkatých látok  a melamínu (do tejto časti patrí aj naša spoločnosť) a na časť Polyolefínov, ktorá zahŕňa odvetvia polyolefínov, plastov a príbuznej chemickej produkcie. Dôvodom tohto zamýšľaného rozdelenia bol zámer predať časť NITRO strategickému investorovi, nakoľko pre OMV Group nepredstavujú priemyselné hnojivá, technické dusíkaté látky a melamíny ich core business. Po odmietnutí ponuky skupiny EuroChem na akvizíciu časti NITRO v priebehu roku 2021 sa pokračovalo v hľadaní strategického investora, čoho výsledkom bola ponuka skupiny Agrofert v priebehu roku 2022. Skupina Agrofert patrí takisto k významným hráčom na svetovom trhu s priemyselnými hnojivami. Práce na zavŕšení akvizície prebiehali počas roku 2022 a počítalo sa, že k 31.12.2022 bude akvizícia úspešne ukončená. Ale nakoľko aj skupina Borealis, aj skupina Agrofert podnikajú v mnohých štátoch EU, o vyjadrenie k danej akvizícii museli byť požiadané dotknuté úrady v mnohých krajinách, čo spôsobilo značné oneskorenie, pričom hlavne francúzske úrady požadovali množstvo dodatočných informácií, čoho dôsledkom bolo predlžovanie lehôt a uzatvorenie akvizície sa do 31.12.2022 neporadilo. Napriek uvedeným zdržaniam sa všeobecne očakáva uzatvorenie akvizície do konca prvého kvartálu 2023, medzi manažmentom Borealisu a Agrofertu prebieha neustála komunikácia a vzájomné úsilie smeruje k zdarnému uzatvoreniu akvizície. Jedným z dôkazov je aj tvorba rezervy na tzv. welcome bonus k 31.12.2022 pre všetkých zamestnancov Borealis, pričom vyplatenie tohto welcome bonusu je podmienené práve ukončením procesu akvizície.
Z udalostí, ktoré mali vplyv na podnikanie našej spoločnosti, je treba uviesť dnes už prakticky stabilne vysokú cenu plynu, nakoľko zemný plyn tvorí hlavnú surovinu pri výrobe priemyselných hnojív. V procese očakávaného rozdeľovania trhov EU a Ruska sa to premieta do stabilne vysokých cien priemyselných hnojív a vysokej neistoty na trhoch. Naša časť NITRO aj v roku 2022 profitovala z dostatočných disponibilných objemov ponúkaných hnojív a vyšších márž a hospodársky výsledok za rok 2022 je nad plánovanými výsledkami časti NITRO za rovnaké obdobia v minulých rokoch. Na začiatku roku 2023 sa začal prejavovať očakávaný fenomén v podobe importu priemyselných hnojív do Európy z tretích krajín, najmä štátov severnej Afriky, na čo museli európski výrobcovia zareagovať znížením cien svojej produkcie, aby dokázali tomuto importu cenovo konkurovať. Dopad tohto dovozu na budúce podnikanie NITRO sa dnes ešte nedá vyhodnotiť, nakoľko v rýchlo sa meniacej medzinárodnej situácii je príliš veľa premenných vrátane možných obranných ekonomických opatrení zo strany EU, každopádne ale veľký a rýchly nárast cien priemyselných hnojív za ostatné 2 roky spôsobený enormným nárastom ceny plynu ako hlavnej suroviny vytvára na trhu rovnako veľký tlak na nižšiu cenu a hľadanie alternatív.



Ostatné informácie

Podľa požiadaviek Opatrenia Ministerstva financií Slovenskej republiky z 3. decembra 2014 č. MF/23378/2014-74, nemá účtovná jednotka pre túto časť vecnú náplň.

Názov hnojiva

Počet 

skladových 

jednotiek

Skladová 

jednotka

BB 0,6TO 62,5x62,5x145+60 FERT 18 831 PC

NAC 27 N        BULK Linz 988 880 KG

NAC 27 N        BB/ 600kg Linz 175 999 KG

NAC 27 N        BAG/ 25-1000kg CP1 Linz 9 800 KG

NPK 201008 +12 BAG/ 25-1000kg CP1 Linz 950 KG

NPK SOP 150518 +2.5+24+B+Zn BB/ 600kg 48 000 KG

NPK 151515 +8SO3+Zn   BULK 822 645 KG

NPK 151515 +8SO3+Zn  BB/ 600kg 7 873 KG

NPK 151515 +8SO3+Zn BAG/ 25-1000kg CP1 49 825 KG

NPK 121217 +3.5MgO+13SO3+B+Zn BB/ 600kg 181 842 KG

NPK 121217 +3,5MgO+13SO3+B+Zn BAG/25-100 24 000 KG

NP 202000 +8SO3+Zn   BB/ 600kg 5 496 KG

NP 202000 +8SO3+Zn  BAG/ 25-1000kg CP1 9 800 KG

NPK 141020 +11SO3  BB/ 600kg 111 039 KG

NPK 141020 +11SO3 BAG/25-1000kg CP1 Linz 500 KG

UREA 46 N       BB/ 500kg 1 361 604 KG

UREA 46 N       BAG/ 25-1000kg 23 000 KG

TERRAMOL 50G PES/ 25-900KG 7 000 KG


Microsoft_Excel_Worksheet1.xlsx
Hárok1

		Názov hnojiva		Počet skladových jednotiek		Skladová jednotka

		BB 0,6TO 62,5x62,5x145+60 FERT		18,831		PC

		NAC 27 N        BULK Linz		988,880		KG

		NAC 27 N        BB/ 600kg Linz		175,999		KG

		NAC 27 N        BAG/ 25-1000kg CP1 Linz		9,800		KG

		NPK 201008 +12 BAG/ 25-1000kg CP1 Linz		950		KG

		NPK SOP 150518 +2.5+24+B+Zn BB/ 600kg		48,000		KG

		NPK 151515 +8SO3+Zn   BULK		822,645		KG

		NPK 151515 +8SO3+Zn  BB/ 600kg		7,873		KG

		NPK 151515 +8SO3+Zn BAG/ 25-1000kg CP1		49,825		KG

		NPK 121217 +3.5MgO+13SO3+B+Zn BB/ 600kg		181,842		KG

		NPK 121217 +3,5MgO+13SO3+B+Zn BAG/25-100		24,000		KG

		NP 202000 +8SO3+Zn   BB/ 600kg		5,496		KG

		NP 202000 +8SO3+Zn  BAG/ 25-1000kg CP1		9,800		KG

		NPK 141020 +11SO3  BB/ 600kg		111,039		KG

		NPK 141020 +11SO3 BAG/25-1000kg CP1 Linz		500		KG

		UREA 46 N       BB/ 500kg		1,361,604		KG

		UREA 46 N       BAG/ 25-1000kg		23,000		KG

		TERRAMOL 50G PES/ 25-900KG		7,000		KG














